ELEMENTI OCJENJIVANJA TE NAČINI I POSTUPCI VREDNOVANJA

Nastavni predmet: Likovna kultura

Županija: Istarska

Razredi: 5.- 8.

Predmetni učitelj:

**Elementi ocjenjivanja**

1. **Ostvarena obrazovna postignuća (usvojenost ključnih pojmova)**

Poznavanje likovnih elemenata ( boja, točka, crta, površina, ploha, masa, volumen, prostor) i kompozicijskih elemenata (ritam, ravnoteža, dominanta, proporcije, jedinstvo, kontrast, harmonija) osnovni su preduvijeti likovnog vrednovanja.

Likovni i kompozicijski elementi kao sastavni dio likovnog jezika, bit su sadržaja nastavnog plana i programa likovne kulture.

Likovni elementi vrednuju se u pojedinim likovnim područjima rada: slikanju, crtanju, grafici te 3D oblikovanju

1. **Estetska kvaliteta (kreativnost i originalnost u radu, osobni izričaj, inovativnost, maštovitost i tehnička izvedba)**
2. **Odgojna komponenta (odnos prema radu, samostalnost, interes za nastavni predmet)**

**Pravila ponašanja na satu likovne kulture**

* donošenje pribora
* kolegijalnost
* izvršavanje zadatka
* pristojnost
* kultura komunikacije

|  |  |  |  |  |
| --- | --- | --- | --- | --- |
|  | **Odličan (5)** | **Vrlo dobar (4)** | **Dobar(3)** | **Dovoljan(2)** |
| Izražavanje crtežom | Učenik se s lakoćom koristi zadanim vrstama crta.  Postavljeni crtački elementi rješeni su na originalan i maštovit način.  Vješto je iskoristio mogućnosti tehnike.  U izvedbi rada u zadanoj crtačkoj tehnici izrazito je temeljit, pedantan, precizan.  Crteži su visoke estetske kvalitete. | Učenik poznaje mogućnosti korištenja zadane crtačke tehnike no nije do kraja dosljedan.  U kompoziciji vlada prostorom plohe papira.  Rado se likovno izražava, opaža, razlikuje i imenuje ključne pojmove iz područja crtanja.  Maštovit je u crtanju te pokazuje određeni senzibilitet. | Učenik je djelomično realizirao likovni problem.  Trudi se uraditi zadano, crtež ipak izgleda nedovršeno i slabije je estetske kvalitete.  Mogućnosti zadane crtačke tehnike  nisu u potpunosti iskorištene. | Crtežu nedostaje estetska kvaliteta. Kompozicija je potpuno neorganizirana, bez detalja.  Likovni problem je zanemaren i neprepoznatljiv. Nedostatna pozornost, radi površno i brzopleto, lako se zamara i odustaje od zadatka. Kompozicija je realizirana na najmanje zahtjevan način. Nekonstruktivno pristupa zadatku. |
| Tonsko i kolorističko izražavanje | Rad je izrazito bogat koloritom i tonovima. Vješto je iskoristio mogućnosti zadane slikarske tehnike.  Razvijen je osjećaj za kompoziciju boja (kontrast, harmonija, tonovi…izrazi se mijenjaju s obzirom na zadatak).  Slikarski radovi visoke su estetske kvalitete .  Slikarskim se tehnikama koristi s lakoćom, opušteno, vješto i kreativno. | Učenik poznaje mogućnosti korištenja zadane slikarske tehnike no nije do kraja dosljedan.  Vrlo uspješno primjenjuje slikarske tehnike, te uglavnom poštuje likovni problem i zadani motiv.  Opaža, razlikuje i imenuje ključne pojmove. | Poznaje mogućnosti zadane slikarske tehnike, no nije dosljedan u radu, potrebna mu je pomoć i poticaj učitelja. Djelomično ostvaruje zadani likovni problem i motiv. Interes za rad je promjenjiv, nije ustrajan. Djelomično pokazuje senzibilitet za tonove i kontraste boja. | Uz stalan poticaj i opomene izvršava zadatak. Slika je bez estetske kvalitete. Kompozicija je potpuno neorganizirana i bez detalja. Likovni problem je potpuno zanemaren, neprepoznatljiv motiv/poticaj. Prepoznaje slikarsku tehniku ali ne koristi njene mogućnosti. Vrlo slab interes prema radu. Slikarski rad je siromašan koloritom i tonovima. Pozornost je isprekidana. |
| Trodimenzionalno oblikovanje | Učenik ima izražen osjećaj za volumen, trodimenzionalnost, kompoziciju u prostoru i teksturne kvalitete u svim prostorno-plastičkim tehnikama.  Prostornu kompoziciju realizirao na zanimljiv, složen i originalan način.  Vrlo vješto koristi sve kiparske tehnike, pristupa obradi zadatka s izrazitom lakoćom.  Trodimenzionalni oblici, objekti i instalacije visoke su estetske kvalitete. | Učenik razumije likovni jezik, povezuje činjenice te ih primjenjuje u trodimenzionalnom oblikovanju. Brzo razumije likovni problem u koji nastoji unijeti individualnost.  Vizualno opaža i doživljava oblike te prostor u okruženju.  U prostornoj kompoziciji uočava se osjećaj za volumen i prostor ali je kompozicija riješena na djelomično složen način s manje detalja. Vješto koristi gotovo sve kiparske tehnike, s lakoćom pristupa obradi zadataka. | Djelomično dobro se izražava u prostornom oblikovanju i u korištenju kiparskih materijala.  U manjoj mjeri razumije likovni problem koji rješava površno i pojednostavljeno. | Kiparski rad je bez estetske kvalitete. Kompozicija je potpuno neorganizirana, bez detalja.  Likovni problem zanemaren je i neprepoznatljiv. Nedostatna pozornost, radi površno i brzopleto, lako se zamara i odustaje od zadatka. Kompozicija je realizirana na najmanje zahtjevan način. Nekonstruktivno pristupa zadatku. |
| Grafičko izražavanje | Vidljivo je da učenik poznaje mogućnosti multipliciranja u visokom, plošnom i dubokom tisku (monotipija, karton tisak, linorez) te uspješno koristi odnos pozitiva i negativa.  Likovni problem riješen je na izrazito kreativan, poseban i maštovit način.  U otiskivanju je vrlo spretan i temeljit. | Učenik razumije likovni jezik, povezuje činjenice te ih primjenjuje u grafičkim tehnikama .Kompoziciju realizira na osebujan način s manje detalja. Vizualno opaža i doživljava pozitivan i negativan prostor na plohi te poznaje različite grafičke tehnike. U otiskivanju je spretan i temeljit. | Učenik djelomično dobro realizira likovni zadatak u grafičkom izražavanju (karton tisak, linorez, monotipija).  Kompoziciju realizira djelomično na najmanje zahtjevan način. | Ne dovršava likovne uratke, ne posvećuje pozornost detaljima.  Motiv i likovni problem potpuno su zanemareni. Kompozicija je prejednostavna ili neorganizirana.  Ne razumije zakonitosti pozitivnog i negativnog prostora.Tehnička kvaliteta rada je loša. Nedostaje mu pozornosti, radi površno i brzopleto, lako se zamara i odustaje od zadatka. |
| Promatranje, analiza i vrednovanje  umjetničkog dijela i učenikov  odnos prema radu | Učenik je vrijedan i motiviran u svim dijelovima sata, odgovoran je i savjestan, poštuje školska pravila.  Zainteresiran je za materijalnu i nematerijalnu kulturu. | Učenik korektno prosuđuje vlastiti i tuđi rad. Aktivan je u uvodnom dijelu sata, samoj realizaciji, u analizi te vrednovanju radova. Uočava likovne probleme, kako na reprodukcijama, tako i na učeničkim radovima.  Ima pozitivan stav prema učenju i predmetu. Odgovoran je i savjestan u odnosu prema radu.  Tolerantan je i pomaže drugima u radu ako je to potrebno. | Učenik je ponekad neodgovoran i površan u odnosu prema radu i u obvezama donošenja pribora.  Samo djelomično usvaja ključne pojmove, ne nalazi poveznicu u drugim nastavnim predmetima i okruženju.  Teže prosuđuje vlastiti i tuđi rad. | Učenik poznaje tek pokoji ključni pojam.  Sposobnosti učenika su prosječno razvijene ali nema interesa za rad.  Često nema pribora.  Potrebna mu je stalna kontrola i pomoć učitelja jer lako odustaje.  Ponekad krši školska pravila. |

|  |  |
| --- | --- |
| **Nedovoljan (1)** |  |
| Izražavanje crtežom  Tonsko i kolorističko izražavanje  Trodimenzionalno oblikovanje  Grafičko izražavanje | Učenik ne dovršava rad ili ga uopće ne započinje.  Učenik ne reagira na poticaje nastavnika i ne iskazuje interes prema radu.  Nema potreban pribor, a ponuđeni ne želi upotrijebiti.  Ometa nastavu i ostale učenike u radu.  Ne raspoznaje likovne tehnike i ne usvaja ključne pojmove.  Učenik niti uz opomene i poticaje učitelja ne istražuje likovni zadatak.  Ne realizira rad niti najosnovnijim likovnim jezikom.  Potpuno je nezainteresiran za likovno izražavanje. |

VREDNOVANJE UČENIKA S TEŠKOĆAMA U RAZVOJU:

Elementi vrednovanja:

- realizacija postavljenog zadatka obzirom na teškoće pojedinog učenika

- odnos prema radu, uloženi trud i nošenje pribora, poštivanje utvrđenih školskih pravila

- poznavanje ključnih pojmova likovnog jezika, u skladu s mogućnostima

Ocjena je uvijek motivirajuća.